Content translation/bg



Инструментът Превод на съдържание позволява на редакторите да създават преводи буквално до оригиналната статия и автоматизира някои от скучните стъпки: копирането на текст от един раздел на браузъра в друг, търсенето на съответстващите препратки и категории и т.н. Чрез предоставяне на опита си, преводачите могат да прекарат времето си в създаване на висококачествено съдържание на техния език.

Инструментът, който все още е в процес на активно развитие, е на разположение и вече е използван многократно за създаването на  хиляди статии, в резултат на което са направени множество подобрения в продуктивността на редакторите-преводачи. Преводът на съдържание интегрира инструменти като речници или услуги за машинен превод. Те не се поддържат на всички езици, но инструментът може да бъде разширен да включва и други.

Преводът на съдържание допълва съществуващото разширение Translate: докато текстовете от менюта и други елементи на потребителския интерфейс в Уикипедия са преведени и се поддържат в синхрон с общността чрез употребата на Translate, съдържанието на статиите в Уикипедия може да бъде превеждано с помощта на Превод на съдържание.

Опитайте инструмента
Можете да използвате инструмента от Специални:Превод на съдържание от Уикипедия на всеки език. Използването му за първи път също така ще активира функцията за това уики.

Преводът на съдържание е достъпен за регистрирани потребители като бета функция във всички Уикипедии. След като го активирате, ще видите допълнителен ред Преводи в раздела в персоналната лента с инструменти Приноси.

Ако имате проблеми или просто искате да споделите опита си при работата с инструмента, моля оставете обратна връзка на беседата.

Цел на инструмента
Преводът на съдържание ви позволява да създадете първоначалната версия на статия в Уикипедия на базата на съществуващата версия от друг език. Инструментът е фокусиран върху прехвърлянето и адаптирането на съдържание от съществуващата статия към нова на различен език. Той позволява на редакторите да използват толкова съдържание, колкото преценят за първоначалната си версия и да го използват по-късно за редактиране с обичайните инструменти.

Очакваме, че Преводът на съдържание ще спомогне за увеличаване на сбора на човешкото познание на повече езици. Инструментът е предназначен за потребители, които владеят два или повече езика.

За настоящите редактори, функцията опростява процеса на превод на съдържанието. В момента около 15% от потребителите също редактират и на друг език. Тези многоезични потребители са по-продуктивни от своите едноезични колеги, като правят средно около 2,3 пъти повече редакции.

Освен това, инструментът е насочен към привличане на нови редактори, които могат да се възползват от начина за допринасяне, който е по-лесен, отколкото създаването на нова страница от нулата.

Инструментът е разработен в съответствие със следните принципи:


 * Спестяване на време. Помага на преводачите да създават съдържание бързо и без излишно копипействане в други инструменти.
 * Предоставяне на помощ. Предпазва от грешки и придава увереност на потребителите в преводите им.
 * Насърчаване на подобряването на преводите. Инструментът би трябвало правилно да предаде целта на преводите в контекста на Уикимедия и да спомогне на потребителя да избегне лошите преводи.
 * Не притискайте потребителя. Тъй като различните преводи следват различни модели на редактиране, предоставената помощ не трябва да навлиза в процеса на редактиране.
 * Фокусиране върху съдържанието. Преводът е по-фокусиран върху съдържанието, отколкото текстовото оформление. Техническите елементи като уикитекст трябва да бъдат обработвани по начин, който не затруднява превода.

Налични са и допълнителни подробности за направените анализи.

Как може да вземете участие?

 * Опитайте инструмента
 * Можете да участвате като доброволец в тестовите ни сесии. Може да отнеме известно време да се свържем с вас, тъй като подбираме участниците въз основа на езиците, които планираме да активираме на следващия етап. Във всеки случай, ние се интересуваме от тестове с колкото се може повече потребители и благодарим за участието ви.
 * Участвайте в новото езиково проучване, в което може да предоставите информация относно поддръжката на съществуващите инструменти за вашия език.
 * Оставете отзиви на беседата.

Всички свързани страници

 * Дефиниране на продукта
 * За разработчици
 * Информация за внедряването
 * Помощни документи
 * Обяви
 * Всички подстраници